બોરીવલી સ્ટેશનમાં ચરસીઓનો ત્રાસ : બોરીવલી સ્ટેશન પર આમ પણ પ્રવાસીઓની ખાસ્સી અવરજવર રહેતી હોય છે ત્યારે વચ્ચે સૂતેલા દારૂડિયા કે ચરસીઓને કારણે તેમને ત્યાંથી પસાર થવામાં અડચણ થતી હોય છે. એક વાર તો વચ્ચે સૂતેલા દારૂડિયાને કારણે હું પડતાં-પડતાં રહી ગયો હતો. એમાં બન્યું એવું કે મારે મોડું થતું હતું અને ટિકિટ પણ કઢાવવાની હતી એટલે ઉતાવળમાં હું ટિકિટ-વિન્ડો તરફ જતો હતો. વચ્ચે દારૂડિયો સૂતો હતો એનું ધ્યાન ન રહેતાં હું તેની સાથે અથડાઈ ગયો હતો. આ તો પસાર થનાર એક પ્રવાસીએ મને પકડી લીધો હોવાથી હું પડતાં બચી ગયો હતો. ચરસીઓ કે દારૂડિયાઓને રેલવે-પ્રશાસને ગમે ત્યાં સૂતેલા અને પ્રવાસીઓને અડચણરૂપ દેખાય તો સજા કરવી જોઈએ.